(क) क्या यह सच है कि हाल ही में ओडिशा घूमने आए इटली के दो पर्यटकों का माओवादियों द्वारा अपहरण कर लिया गया था;

(ख) यदि हां, तो तत्संबंधी ब्यौरा क्या है; और

(ग) इस संबंध में केन्द्रीय सरकार और राज्य सरकार द्वारा क्या कार्यवाही की गई है?

गृह मंत्रालय में राज्य मंत्री **(श्री जितेन्द्र सिंह)**

**(क) और (ख) : ओडिशा के कंधमाल जिले के दारिंगीवाडी पुलिस स्टेशन से दिनांक 14 मार्च, 2012 को सी पी आई (माओवादी) द्वारा इटली के दो नागरिकों, श्री क्लाडियो कोलंजेलो और श्री पाउलो बोसस्को का अपहरण कर लिया गया था।**

**(ग) : कानून और व्यवस्था राज्य का विषय होने के कारण ऐसे मामलों को संबंधित राज्य सरकारें सीधे निपटाती हैं। तथापि, जब कभी भी राज्य सरकारों द्वारा अनुरोध किया जाता है, तब भारत सरकार सभी संभव सहायता उपलब्ध कराती है। इटली के अपह्रत दोनों राष्ट्रिकों को सी पी आई (माओवादी) द्वारा क्रमश: दिनांक 25 मार्च, 2012 और 12 अप्रैल, 2012 को रिहा कर दिया गया है।**